
· Stratégia proti rasizmu

	Spravodajca:
	Pascal DEBAY (skupina Pracovníci – FR)


	Ref.:
	COM(2026) 12 final
EESC-2026-01034-00-00-AC



Hlavné body

EHSV:

· trvá na tom, aby sa vykonávanie Stratégie proti rasizmu na roky 2026 – 2030 riadilo skutočnou politickou vôľou vzhľadom na zhoršujúcu sa situáciu rasizmu v EÚ;
· očakáva, že stratégia podnieti inštitúcie EÚ aj členských štátov, aby zdvojnásobili úsilie v boji proti rasizmu a štrukturálnej diskriminácii s prísnym hodnotením opatrení a výsledkov;
· je hlboko znepokojený nárastom rasistických činov, nepriateľstva podnecovaného politickou diskusiou, nenávistných prejavov a xenofóbie, ktoré postihujú najmä menšiny, migrantov a zraniteľné skupiny;
· sa domnieva, že motivačné ciele bez záväzkov a kontroly obmedzili účinnosť predchádzajúcej stratégie boja proti rasizmu, a požaduje záväzné mechanizmy v novej stratégii vrátane spoločných ukazovateľov, pravidelného podávania správ a podmienenosti financovania;
· berie na vedomie posilnenie uplatňovanie existujúcich právnych predpisov v oblasti boja proti diskriminácii a požaduje účinné, primerané a odrádzajúce sankcie, ako aj proaktívne využívanie postupov zo strany Komisie v prípade nesplnenia povinnosti;
· nabáda členské štáty, aby prijali komplexné národné plány s harmonogramami, ukazovateľmi a povinnosťou podávať správy a aby vymenovali národných koordinátorov s dostatočnými zdrojmi a jasnými mandátmi;
· zdôrazňuje, že je potrebné zakotviť boj proti rasizmu v celej spoločnosti zabezpečením dlhodobého financovania občianskej spoločnosti a cielených investícií na riešenie jeho základných príčin;
· podporuje ďalšie opatrenia založené na dôkazoch vrátane štúdií o rizikách diskriminácie v oblasti bývania a požaduje testovanie diskriminácie, politiky na predchádzanie nerovnakému prístupu k bývaniu a jeho postihovanie;
· požaduje, aby sa lepšie zohľadňovali nerovnosti v oblasti zdravia s cieľom zabezpečiť rovnaký prístup ku kvalitnej zdravotnej starostlivosti, najmä pre zraniteľné a menšinové skupiny vrátane migrantiek;
· zdôrazňuje význam vzdelávania pri riešení historických príčin rasizmu a odporúča aktualizáciu učebných osnov, odbornú prípravu učiteľov a otvorený prístup k európskym dejinám kolonializmu a otroctva;
· podporuje posilnenie zberu a analýzy údajov, a to aj prostredníctvom Eurostatu, Agentúry pre základné práva a spolupráce s vnútroštátnymi inštitúciami pre ľudské práva, s cieľom monitorovať trendy a predvídať riziká;
· požaduje dôraznejší boj proti rasizmu na pracovisku a nabáda, aby sa v rámci kolektívneho vyjednávania riešili protidiskriminačné opatrenia, vnútropodnikové pravidlá a iniciatívy v oblasti odbornej prípravy;
· víta zvýšenie finančných prostriedkov EÚ na boj proti rasizmu a žiada jasnejšie prideľovanie prostriedkov a potenciálne dodatočné zdroje v budúcom rozpočte EÚ;
· presadzuje medzigeneračnú spravodlivosť a práva detí a požaduje prijatie politík zameraných na zabezpečenie rovnakých príležitostí a sociálnej mobility mladých ľudí z menšinového prostredia;
· vyjadruje znepokojenie nad nárastom nenávisti na internete a žiada prísnejšie monitorovanie platforiem, opatrenia proti algoritmom, ktoré šíria nenávisť, a dôslednejšie presadzovanie digitálnych právnych predpisov EÚ.

	Kontakt:
	Jean-Marie ROGUE

	Tel.:
	+32 25468909

	E-mail:
	JeanMarie.Rogue@eesc.europa.eu





· Európska stratégia v oblasti migrácie a azylu

	Spravodajca:
	José Antonio MORENO DÍAZ (skupina Pracovníci – ES)

	
	

	Ref.:
	COM(2026) 45 final
EESC-2026-00703-00-00-AC-TRA

	
	


Hlavné body
EHSV:
· berie na vedomie prvú európsku stratégiu v oblasti riadenia azylu a migrácie, a uznáva jej zámer poskytnúť komplexný rámec pre opatrenia EÚ na nasledujúcich päť rokov. Domnieva sa však, že v tejto stratégii sa uplatňuje nevyvážený prístup, ktorý uprednostňuje kontrolu, obmedzovanie a návrat pred skutočne komplexnou migračnou politikou založenou na dodržiavaní práv;
· odporúča, aby Európska komisia obnovila rovnováhu stratégie tým, že bude klásť rovnaký dôraz na legálne spôsoby migrácie, politiky integrácie a začlenenia a ochranu základných práv. Migrácia by sa mala vnímať ako štrukturálny, mnohostranný jav so sociálnym, hospodárskym a humanitárnym rozmerom, a nie primárne ako bezpečnostná výzva;
· vyzýva na vytvorenie jasných, dostupných a diverzifikovaných legálnych spôsobov migrácie do EÚ, ktoré by zahŕňali všetky úrovne kvalifikácie a účely, vrátane pracovnej migrácie, zlučovania rodín a prijímania osôb z humanitárnych dôvodov;
· naliehavo vyzýva Komisiu a členské štáty, aby zabezpečili, že všetky opatrenia súvisiace s migráciou budú plne v súlade s Chartou základných práv Európskej únie. Vyžaduje si to záväzné, nezávislé a transparentné mechanizmy monitorovania, najmä na vonkajších hraniciach EÚ a pri konaniach o návrate;
· dôrazne odporúča posilniť procesné záruky v azylových systémoch vrátane práva na individuálne posúdenie, prístupu k právnej pomoci a účinnej súdnej ochrane;
· žiada vyváženejší prístup k návratom, aby sa zabezpečilo, že zostanú krajným opatrením v rámci širšej, humánnej a účinnej migračnej politiky;
· naliehavo vyzýva Komisiu, aby výrazne posilnila integračný rozmer tejto stratégie vyčlenením primeraných finančných prostriedkov, stanovením merateľných cieľov a podporou aktívneho zapojenia sociálnych partnerov, miestnych samospráv a organizácií občianskej spoločnosti;
· vyjadruje znepokojenie nad tým, či bude vykonávanie stratégie plne v súlade so základnými hodnotami Únie, najmä s dodržiavaním základných práv, ľudskej dôstojnosti, solidarity a zásad právneho štátu. Zdôrazňuje, že dôveryhodnosť a legitimita migračnej politiky EÚ bude závisieť od toho, do akej miery sa tieto zásady budú účinne dodržiavať v praxi.

	Kontakt:
	Triin AASMAA GOMES

	Tel.:
	+32 25469524

	E-mail:
	Triin.AasmaaGomes@eesc.europa.eu




· Stratégia rodovej rovnosti na roky 2026 – 2030

	Spravodajkyňa:
	Juliane Marie NEIIENDAM (DK – skupina Organizácie občianskej spoločnosti)


	Ref.:
	COM(2026) 113 final
EESC-2026-01052-00-00-AC-TRA



Hlavné body

EHSV:

· víta Stratégiu rodovej rovnosti na roky 2026 – 2030 ako obnovený záväzok presadzovať rovnosť v Európskej únii, a to najmä v čase čoraz odmietavejšieho postoja voči takýmto cieľom;
· podporuje navrhovaný rámec EÚ pre výkonnosť a podávanie správ v súvislosti s viacročným finančným rámcom (VFR), ktorý začleňuje rodovú rovnosť ako horizontálnu zásadu do všetkých programov financovania EÚ, pričom zaručuje primerané požiadavky a zároveň zabraňuje zbytočnej administratívnej záťaži, najmä pre MSP;
· opakuje, že je potrebné posilniť rámec EÚ pre rovnosť a dosiahnuť pokrok v súvislosti s navrhovanou horizontálnou smernicou o rovnakom zaobchádzaní, a požaduje jasnejšie referenčné hodnoty, účinné monitorovanie a silnejšie prepojenie medzi cieľmi v oblasti rovnosti a politickými nástrojmi EÚ;
· zdôrazňuje, že pri uplatňovaní kľúčových pojmov vrátane rodovej rovnosti, prierezovosti a uplatňovania hľadiska rodovej rovnosti sa musí dosiahnuť jasnosť a súdržnosť;
· žiada ochranu občianskeho priestoru, ako aj online prostredia a nepretržitú podporu a financovanie organizácií občianskej spoločnosti, ktoré sa snažia o presadzovanie rovnosti a základných práv;
· nabáda, aby sa poskytovala podpora učiteľom a na všetkých úrovniach vzdelávacích systémov v boji proti diskriminácii, nenávisti na internete, dezinformáciám a rodovým stereotypom;
· podporuje úsilie o zvýšenie účasti mužov v odvetviach, v ktorých dominujú ženy, ako je opatrovateľská práca, ako aj opatrenia na zlepšenie pracovných podmienok, kariérnych vyhliadok a atraktívnosti týchto odvetví;
· vyzýva Európsku komisiu, aby zabezpečila úplnú a účinnú transpozíciu a vykonávanie smernice o transparentnosti odmeňovania vo všetkých členských štátoch;
· uznáva, že sa musí posilniť účasť žien na rozhodovacom procese na všetkých úrovniach, a to aj v rámci politického, hospodárskeho a verejného života, ako aj na procesoch budovania mieru a bezpečnosti.

	Kontakt:
	Gabriela GRASU

	Tel.:
	+32 2546 9162

	E-mail:
	Gabriela.Grasu@eesc.europa.eu





· Plán pre kvalitné pracovné miesta

	Spravodajca
	Claude ROLIN (skupina Pracovníci – BE)

	
	

	Referenčné dokumenty 
	COM(2025) 944 final

	
	EESC-2026-00356-00-00-AC



Hlavné body

EHSV:

· víta oznámenie Komisie Plán pre kvalitné pracovné miesta a zdôrazňuje, že udržateľná konkurencieschopnosť Európskej únie, produktivita, inovácie a sociálny pokrok sa musia navzájom posilňovať. V kontexte zelenej, digitálnej, demografickej a geoekonomickej transformácie je kvalita pracovných miest základným prvkom odolnosti európskeho hospodárskeho a sociálneho modelu;
· sa domnieva, že táto iniciatíva musí byť v súlade s existujúcim rámcom, najmä Európskym pilierom sociálnych práv, platnými európskymi smernicami, koordinačnými nástrojmi a financovaním EÚ. Odporúča, aby sa pri všetkých budúcich opatreniach zabezpečila zrozumiteľnosť, proporcionalita a právna istota, pričom by sa nemali vytvárať duplicitné mechanizmy a mala by sa zohľadniť rozmanitosť vnútroštátnych systémov pracovnoprávnych vzťahov a reálna situácia v jednotlivých odvetviach;
· odporúča presadzovať spoločný prístup ku kvalite pracovných miest, ktorý by bol založený na spoločných ukazovateľoch, prípadne zahrnutých do sociálneho prehľadu, pričom by sa malo vychádzať z prác Organizácie pre hospodársku spoluprácu a rozvoj (OECD), Medzinárodnej organizácie práce (MOP) a nadácie Eurofound bez zbytočného zvyšovania administratívnej záťaže. Tieto ukazovatele by sa mohli týkať miezd, zdravia a bezpečnosti, odbornej prípravy a zručností, kvality pracovného času, autonómie, rovnakého zaobchádzania a nediskriminácie, sociálneho dialógu a zastúpenia pracovníkov;
· zdôrazňuje, že kvalitné pracovné miesta si vyžadujú priaznivé prostredie pre investície, inovácie, transformácie a zručnosti. Osobitná pozornosť sa musí venovať MSP, sociálnemu hospodárstvu a odvetviam, kde je nedostatok pracovnej sily, aby sa spojila kvalita pracovných miest, konkurencieschopnosť a územná súdržnosť;
· sa domnieva, že ústrednými prvkami každej európskej iniciatívy musia byť sociálny dialóg a kolektívne vyjednávanie, aby sa riešenia prispôsobili realite, aby transformácie sprevádzali podporné opatrenia, aby sa zvýšila predvídateľnosť a zapojili do zmien pracovníci.

	Kontakt
	Ana DUMITRACHE

	Tel.:
	+32 25468131

	E-mail:
	Ana.Dumitrache@eesc.europa.eu 





· Vysielanie štátnych príslušníkov tretích krajín
	
Spravodajca

	
David HAFNER (skupina Pracovníci – AT)

	Referenčné dokumenty
	stanovisko z vlastnej iniciatívy
EESC-2026-00659-00-00-AC-TRA



Hlavné body

EHSV:

· poukazuje na osobitnú zraniteľnosť vyslaných pracovníkov, ktorí sú štátnymi príslušníkmi tretích krajín, ktorú zhoršujú problémy súvisiace s výkladom a implementáciou právneho rámca a nedostatočným presadzovaním v členských štátoch;
· požaduje väčšiu zrozumiteľnosť, pokiaľ ide o interpretáciu a implementáciu, a konzistentnejšie uplatňovanie existujúceho rámca EÚ vrátane zrozumiteľnejších a prístupnejších usmernení k príslušnej judikatúre s cieľom zabezpečiť právnu istotu, rovnaké podmienky a účinnú ochranu pracovníkov aj podnikov;
· zdôrazňuje, že vysielanie štátnych príslušníkov tretích krajín musí zodpovedať skutočnému cezhraničnému poskytovaniu služieb a nesmie sa ním umožňovať prístup na trh práce prijímajúceho členského štátu ani poskytovanie pracovníkov inému podniku;
· víta nedávnu politickú dohodu o revízii nariadení o koordinácii sociálneho zabezpečenia, podľa ktorej sa vyžaduje, aby bol pracovník pred vyslaním tri mesiace poistený v systéme sociálneho zabezpečenia vysielajúceho členského štátu. Nedávno schválené zmeny nariadení o koordinácii sociálneho zabezpečenia sú dôležitou referenciou na posúdenie prepojenia s trhom práce vysielajúceho členského štátu;
· zdôrazňuje, že predpokladom skutočného vyslania je skutočný a overiteľný vzťah medzi pracovníkom a trhom práce vysielajúceho členského štátu, a požaduje zabezpečiť jasné a použiteľné kritériá na posúdenie takéhoto vzťahu vrátane takých prvkov, ako je skutočné zamestnanie, sociálne zabezpečenie a v príslušných prípadoch aj plnenie daňových povinností a existencia skutočnej ekonomickej činnosti zamestnávateľa vo vysielajúcom členskom štáte, aby sa zabránilo pôsobeniu schránkových spoločností.
· poukazuje na to, že pri vysielaní štátnych príslušníkov tretích krajín zohrávajú čoraz väčšiu úlohu sprostredkovatelia, náborové reťazce a agentúry dočasného zamestnávania, a vyzýva na lepšie presadzovanie pravidiel s cieľom zabezpečiť, aby takéto dohody zodpovedali skutočnému poskytovaniu služieb, nezneužívali sa na uľahčenie nelegálnej migrácie a nepredstavovali len ponuku pracovnej sily, a to aj prísnejším uplatňovaním kritérií týkajúcich sa podstatných činností a predchádzania pôsobeniu schránkových spoločností;
· zdôrazňuje, že je dôležité upevniť úlohu Európskeho orgánu práce, a to aj posilnením jeho mandátu a zabezpečením toho, aby bol vybavený primeranými zdrojmi, ako aj lepším využívaním digitálnych nástrojov na zisťovanie zneužívania a na jeho prevenciu;
· víta pripravovaný balík opatrení v oblasti spravodlivej mobility pracovnej sily ako príležitosť na dosiahnutie ešte spravodlivejšej mobility pracovnej sily, okrem iného vytvorením európskeho preukazu sociálneho zabezpečenia (ESSPASS) na podporu digitalizácie a cezhraničného overovania osvedčení o sociálnom zabezpečení, najmä osvedčení PD A1;
· vyzýva na zlepšenie prístupu k informáciám o právach a povinnostiach, a to aj prostredníctvom cielených informačných opatrení a spolupráce so sociálnymi partnermi, ako aj primeranej podpory z EÚ vrátane financovania a programov s cieľom zabezpečiť účinné a dostupné informácie a usmernenia pre vyslaných pracovníkov, ktorí sú štátnymi príslušníkmi tretích krajín, s aktívnym zapojením sociálnych partnerov, a vhodných podporných opatrení na uľahčenie účinného uplatňovania práv týchto pracovníkov.

	Kontakt
	Bartek BERNAROWICZ

	Tel.
	+32 25469229

	E-mail
	Bartek.Bednarowicz@eesc.europa.eu




[bookmark: _Toc24617160][bookmark: _Toc75527082][bookmark: _Toc238801807]DOPRAVA, ENERGETIKA, INFRAŠTRUKTÚRA A INFORMAČNÁ SPOLOČNOSŤ

· Stratégia EÚ v oblasti prístavov

	Spravodajca
Spoluspravodajkyňa
	Joan ROGET ALEMANY (skupina Zamestnávatelia – ES)
Baiba MILTOVIČA (skupina Organizácie občianskej spoločnosti – LV)


	Referenčné dokumenty
	COM(2026) 112 final
EESC-2026-00763-00-00-AC-TRA



Hlavné body

EHSV:

· sa domnieva, že úspešná stratégia EÚ pre prístavy bude závisieť od integrovaného riadenia, dlhodobého investičného plánovania, koordinácie vo viacerých oblastiach politiky a silného sociálneho základu, ktorý zaručí dôstojnú prácu, spravodlivú hospodársku súťaž a aktívny sociálny dialóg, pričom sa budú zohľadňovať práva cestujúcich;
· vyzýva na dôkladné posúdenie vplyvu regulačných opatrení na konkurencieschopnosť prístavov EÚ, pričom je potrebné zabrániť narušeniu hospodárskej súťaže vo vzťahu k prístavom mimo EÚ;
· sa nazdáva, že prístavy sú dôležitými pracoviskami, ktoré zohrávajú kľúčovú úlohu v európskom hospodárstve a obchode, a ich prínos je zásadný pre blahobyt spoločnosti a včasnú distribúciu tovaru, energie a služieb;
· odporúča rozhodnú finančnú podporu a objasnenie jej podmienok. Vyzýva na spravodlivé rozdeľovanie finančných prostriedkov EÚ v oblasti klímy a energetiky vrátane príjmov zo systému ETS s cieľom podporiť dekarbonizáciu a rozvoj zručností a zároveň zabrániť neprimeranému nákladovému zaťaženiu a výslovne zahrnúť odvetvie rybárstva do pripravovaných investičných nástrojov, najmä do investičného plánu pre udržateľnú dopravu;
· zdôrazňuje potrebu dôkladného preskúmania financovania a vlastníctva prístavov vrátane vertikálnej integrácie a strategických akvizícií; požaduje väčšiu transparentnosť, pokiaľ ide o vlastnícke štruktúry a kontrolu prístavných aktív;
· vyzýva na dôslednejšie vykonávanie a interoperabilitu európskeho prostredia jednotnej námornej platformy (EMSWe);
· sa domnieva, že
· konkurencieschopnosť prístavov EÚ by sa mala posilniť prostredníctvom digitalizácie a využívania umelej inteligencie;
· sa musia zabezpečiť dodávky čistej energie;
· bezpečnostné politiky by sa mali zaoberať pracovnými podmienkami a istotou zamestnania;
· námorné prepojenie ostrovov a okrajových regiónov má zásadný význam pre územnú súdržnosť, hospodársku odolnosť a cenovú dostupnosť a malo by sa odrážať v prístavoch a dopravnej politike EÚ.

	Kontakt
	Maja RADMAN

	Tel.:
	+32 25469051

	E-mail:
	Maja.Radman@eesc.europa.eu




· Akčný plán pre dronovú a potodronovú bezpečnosť

	Spravodajca:
	Miroslav HAJNOŠ (skupina Pracovníci – SK)


	Ref.:
	COM(2026) 81 final
EESC-2026-00618-00-00-AC



Hlavné body

EHSV:

· [bookmark: _Hlk221271736]podporuje cieľ posilniť pripravenosť, detekčné spôsobilosti a reakčné kapacity a zabrániť škodlivému používaniu dronov, pričom zdôrazňuje, že všetky opatrenia musia byť primerané a v súlade so základnými právami, s ochranou súkromia, údajov, právnou istotou a demokratickou zodpovednosťou;
· zdôrazňuje, že prostredie dronových a protidronových hrozieb sa vzhľadom na rýchly technologický vývoj v najnovších konfliktoch a hybridných operáciách dynamicky mení;
· podčiarkuje, že bezpečnosť letectva a verejnosti musí zostať prvoradou prioritou pri navrhovaní a zavádzaní protidronových opatrení, pričom sa musí zachovať prevádzková integrita európskeho systému manažmentu letovej prevádzky (ATM);
· zdôrazňuje riadiaci, operačný a ľudský rozmer dronov a protidronových systémov;
· víta posilnenie európskej priemyselnej a technologickej základne v oblasti dronov a protidronových systémov a uznáva, že hospodárstvo v nízkych nadmorských výškach je príležitosťou na budovanie budúcich európskych hospodárskych výhod a hnacou silou inovácií, konkurencieschopnosti a vývozných príležitostí;
· podporuje opatrenia na ochranu kritickej infraštruktúry vrátane záťažového testovania, nasadenia protidronových systémov a spoločného obstarávania, pričom zdôrazňuje, že je potrebné posúdiť ekonomické, prevádzkové a právne dôsledky, ako aj dôsledky z hľadiska zodpovednosti a pracovnej sily, najmä pre menších prevádzkovateľov.

	Kontakt:
	Albert PRECUP

	Tel.:
	+32 25469326

	E-mail:
	Albert.Precup@eesc.europa.eu 




* Agentúra Európskej únie pre vesmírne služby

	Spravodajca:
	Miroslav HAJNOŠ (skupina Pracovníci – SK)


	Ref.:
	COM(2026) 152 final
EESC-2026-01350-00-00-AC-TRA



Hlavné body

EHSV:

· víta zriadenie Agentúry Európskej únie pre vesmírne služby samostatným zakladajúcim aktom, čím sa výrazne zlepší právna istota, kontinuita a inštitucionálna stabilita vesmírnej infraštruktúry EÚ;
· zdôrazňuje, že satelitné služby určovania polohy, navigácie a určovania času sú spolu so službami pozorovania Zeme dôležitými aktívami pre jednotný trh EÚ;
· odporúča, aby sa agentúra pripravila na budúcu spoluprácu s očakávaným Európskym fondom pre konkurencieschopnosť a navrhla zjednodušené postupy prístupu a cielené podporné opatrenia pre MSP a startupy;
· so znepokojením konštatuje čoraz väčší štrukturálny nedostatok kvalifikovaných inžinierov, dátových analytikov a odborníkov na kybernetickú bezpečnosť. Agentúra by mala úzko spolupracovať s akademickými inštitúciami a sociálnymi partnermi s cieľom podporiť iniciatívy zamerané na vzdelávanie, zvyšovanie úrovne zručností a rekvalifikáciu v oblasti STEM;
· podporuje zavedenie nepretržite fungujúcich prevádzkových mechanizmov a mechanizmov krízového riadenia na ochranu vesmírnych prostriedkov EÚ pred hybridnými a kybernetickými hrozbami a hrozbami vyplývajúcimi z vesmírneho počasia. Pri takýchto opatreniach sa však musia prísne dodržiavať pracovné normy EÚ a pravidlá týkajúce sa pracovného času;
· zdôrazňuje, že navrhovaný rámec, podľa ktorého bude agentúra vyberať poplatky za služby, musí byť zostavený obozretne, aby ním nevznikli finančné prekážky pre menších európskych inovátorov;
· upozorňuje, že je dôležité, aby rada pre bezpečnostnú akreditáciu bola v rámci agentúry štrukturálne nezávislá, a s opatrnosťou berie na vedomie navrhovaný tichý súhlas v prípade, ak rada nerozhodne do troch mesiacov, čo má zabrániť procesným patovým situáciám. Trvá na tom, že to nesmie ohroziť technickú bezpečnosť ani nezávislosť rozhodnutí o akreditácii;
· prízvukuje, že úlohy agentúry sa musia vymedziť s dostatočnou právnou istotou, pričom sa treba vyhnúť vágnym formuláciám, ktoré by mohli zahmlievať povinnosti alebo oslabiť operačný mandát agentúry.

	Kontakt:
	Giorgia Andrea BORDIGNON

	Tel.:
	+32 25468535

	E-mail:
	GiorgiaAndrea.Bordignon@eesc.europa.eu




· Zabezpečenie cenovo dostupnej a stabilnej energie pre európske energeticky náročné priemyselné odvetvia na príklade chemického odvetvia

	Spravodajca:
	Mateusz SZYMAŃSKI (skupina Pracovníci – PL) 


	Ref.:
	stanovisko z vlastnej iniciatívy

	
	EESC-2026-00710-00-00-AC



Hlavné body

EHSV

· zdôrazňuje, že energeticky náročné priemyselné odvetvia, a najmä chemické odvetvie, čelia hlbokej štrukturálnej kríze spôsobenej predovšetkým pretrvávajúcimi vysokými a nestálymi nákladmi na energiu, nízkymi investíciami a globálnou hospodárskou súťažou;
· upozorňuje, že zachovanie a rozvoj existujúcej priemyselnej základne v súlade s novým cieľom EÚ v oblasti výroby má zásadný význam pre to, aby sa zabránilo strate výrobnej kapacity, know-how a zručností, ako aj štrukturálnej technologickej závislosti v strategických odvetviach;
· sa domnieva, že je najvyšší čas obnoviť rovnováhu medzi piatimi kľúčovými piliermi energetickej únie – bezpečnosťou, vnútorným trhom s energiou, energetickou efektívnosťou, dekarbonizáciou a konkurencieschopnosťou;
· poukazuje na to, že politiky musia byť zosúladené a uprednostňovať ochranu pracovných miest a kvalitné zamestnanie v súlade s príslušnými pracovnoprávnymi a sociálnymi predpismi a platnými kolektívnymi zmluvami;
· podčiarkuje, že hlavným dodatočným opatrením by sa mala stať aj reforma systému EU ETS a trhovej stabilizačnej rezervy s cieľom znížiť nadmernú volatilitu cien a investičnú neistotu obmedzením špekulatívnych operácií;
· zastáva názor, že je potrebné zabezpečiť realistickú a flexibilnú energetickú transformáciu, pri ktorej sa budú zohľadňovať vnútroštátne pomery vrátane geomorfologických podmienok.

	Kontakt:
	Albert PRECUP

	Tel:
	+32 25469326

	E-mail:
	Albert.Precup@eesc.europa.eu





· Malé modulárne reaktory

	Spravodajca:
Spoluspravodajca:
	Christophe BÉGUINET (skupina Pracovníci – FR)
Domantas TRACEVIČIUS (skupina Organizácie občianskej spoločnosti – LT)

	
	

	Ref.:
	COM(2026) 117 final
EESC-2026-00981-00-00-AC-TRA



Hlavné body

EHSV:

· uznáva hodnotu stratégie pre rozvoj a zavádzanie malých modulárnych reaktorov (SMR) v Európe;
· sa domnieva, že európska stratégia pre malé modulárne reaktory by mala byť založená na požiadavkách na normalizáciu podľa skupiny výrobkov za predpokladu, že sa dodržiavajú najvyššie bezpečnostné normy;
· konštatuje, že rozhodnutia týkajúce sa reaktorových technológií by malo sprevádzať zodpovedajúce posúdenie požiadaviek na dodávky paliva, výrobu, prepravu, skladovanie, recykláciu a nakladanie s odpadom;
· prízvukuje, že v stratégii pre tieto hodnotové reťazce SMR by sa mala uprednostniť podpora požadovaných pracovných miest vrátane rekvalifikácie pracovníkov;
· zdôrazňuje, že členské štáty sa musia priblížiť k veľmi obmedzenej škále riešení využívajúcich SMR – pravdepodobne celkovo najviac štyrom alebo piatim – za predpokladu, že sa zachová technologická rozmanitosť, ak je to potrebné na zníženie systémového rizika a zabránenie odkázanosti na určitého dodávateľa;
· vyzýva, aby sa bezodkladne inicioval plán financovania so spravodlivým rozdelením rizika a zaťaženia medzi súkromnými investormi a verejným sektorom vrátane prísnych mechanizmov kontroly nákladov, transparentnosti a rozdelenia rizika so súkromnými investormi.

	Kontakt:
	Albert PRECUP

	Tel.:
	+32 25469326

	E-mail:
	Albert.Precup@eesc.europa.eu





· Európska sieť vysokorýchlostných železníc 2040

	Spravodajca
	Dumitru FORNEA (skupina Pracovníci – RO)


	Referenčný dokument
	stanovisko z vlastnej iniciatívy
EESC-2026-01157-00-00-AC



Hlavné body

EHSV:

· sa domnieva, že vytvorenie skutočnej európskej siete vysokorýchlostných železníc do roku 2040 sa musí stať pre EÚ strategickou prioritou, ktorá bude rovnako ambiciózna ako jednotný trh, euro a Zelená dohoda;
· sa nazdáva, že pre posilnenie hospodárskej, sociálnej a územnej súdržnosti v celej EÚ je nevyhnutné posilniť prepojenia medzi západom a východom a medzi severom a juhom, najmä v centrálnych a okrajových regiónoch;
· zdôrazňuje, že koordinovaný prístup EÚ môže posilniť priemyselné ekosystémy, stimulovať inovácie a zabezpečiť vysokokvalitné pracovné miesta v celom hodnotovom reťazci;
· sa domnieva, že
· prioritou by mali byť cezhraničné koridory s vysokou európskou pridanou hodnotou;
· riadenie musí byť transparentné a mali by sa rozvíjať inovatívne finančné nástroje vrátane strategického využívania príjmov z ETS na podporu cezhraničnej prepojenosti, ako aj modernizácie vnútroštátnych železničných sietí;
· interoperabilita sa musí stať nespochybniteľným cieľom a digitalizácia a umelá inteligencia by sa mali plne integrovať;
· vysokorýchlostná železničná sieť musí zostať prístupná, inkluzívna a orientovaná na používateľa, zatiaľ čo Európa musí urýchlene investovať do zručností, odbornej prípravy, učňovskej prípravy, rekvalifikácie a rozvoja pracovnej sily.

	Kontakt
	Maja RADMAN

	Tel.:
	+ 32 25469051

	E-mail:
	Maja.Radman@eesc.europa.eu





· Európska stratégia pre bytovú výstavbu

	Spravodajca:
	Thomas KATTNIG (skupina Pracovníci – AT)


	Ref.:
	COM(2025) 991 final

	
	EESC-2026-00255-00-00-AC



Hlavné body

EHSV:

· víta Európsku stratégiu pre bytovú výstavbu v rámci Európskeho plánu pre cenovo dostupné bývanie, naliehavo však vyzýva Komisiu, aby urýchlene predložila ohlásené iniciatívy a prijala oveľa ambicióznejšie opatrenia na riešenie štrukturálnej krízy bývania: potrebné rámcové podmienky pre výstavbu, aby slúžila ako katalyzátor cenovo dostupného, udržateľného a vysokokvalitného bývania, právo na primerané a cenovo dostupné bývanie zakotvené v primárnom práve EÚ, dostatočné financovanie a väčšie zameranie na zraniteľné skupiny a na udržateľnosť. Podpora bývania musí v závislosti od konkrétneho prípadu uprednostňovať prestavby, renovácie a novostavby a podporovať klimaticky neutrálne metódy výstavby s efektívnym využitím zdrojov, kolektívne bývanie a alternatívne prístupy k mobilite, ktoré zlepšujú kvalitu života ľudí;
· kritizuje nedostatok jasných usmernení týkajúcich sa využívania pôdy a územného plánovania a požaduje účinnú stratégiu rozvoja vidieka a osvedčené nástroje vrátane povinného podielu dotovaného a cenovo dostupného bývania;
· sa domnieva, že inovácie majú zásadný význam pre rýchlejšiu, udržateľnejšiu, spoľahlivejšiu a cenovo dostupnejšiu výstavbu a zároveň zvyšujú atraktívnosť remeselných povolaní. Víta preto urýchlenie tvorby noriem v rámci nového nariadenia o stavebných výrobkoch a požaduje posilnenie úlohy EÚ v medzinárodných normalizačných orgánoch. Digitalizácia by sa nemala obmedzovať len na projekty výstavby. Mala by sa využiť aj na posilnenie presadzovania pracovných práv, kvality pracovných miest, pracovných podmienok a záujmov spotrebiteľov.

	Kontakt:
	Francesco NAPOLITANO

	Tel.:
	+32 25468921

	E-mail:
	Francesco.Napolitano@eesc.europa.eu





· Strategické uchovávanie energie pre európsku energetickú úniu

	Spravodajca
	Thomas KATTNIG (skupina Pracovníci – AT)

	Spoluspravodajca
	Konstantinos MOUSOUROULIS (skupina Zamestnávatelia – EL)


	Ref.
	stanovisko z vlastnej iniciatívy
EESC-2026-00653-00-00-AC



Hlavné body

EHSV:

· považuje uchovávanie energie za potrebné na zabezpečenie toho, aby bola energetická transformácia uskutočniteľná, nákladovo prijateľná, sociálne spravodlivá a územne vyvážená. EÚ však chýba zodpovedajúca komplexná stratégia;
· vyzýva Komisiu, aby predložila spoločné usmernenia a stratégie týkajúce sa:
· začlenenia plánov na uchovávanie energie do národných energetických a klimatických plánov a zabezpečenia takého rozvoja uchovávania energie, ktorý bude zodpovedať rozvoju využívania obnoviteľných zdrojov energie;
· výroby a dovozu kritických materiálov bez vytvárania nových závislostí;
· údržby, predlžovania životnosti, opätovného používania a recyklácie akumulátorových systémov uchovávania energie;
· integrácie uchovávania energie do politík pre decentralizované riešenia, energetické spoločenstvá a ohrozených spotrebiteľov;
· prepojenia uchovávania energie s digitalizáciou a kybernetickou bezpečnosťou energetickej infraštruktúry vrátane odolnosti proti kybernetickým útokom a hybridným hrozbám, ako aj plánovania nových dátových centier na základe kritérií vrátane dostupnosti kapacity siete, energetickej efektívnosti, flexibility, bezpečnosti dodávok a spravodlivého rozdelenia nákladov;
· víta oznámenie Komisie, že rozsah pôsobnosti súčasnej národnej únikovej doložky pre výdavky na obranu by sa mohol rozšíriť na zmenšenie závislosti od dovážaných fosílnych palív, čím by sa prispelo k bezpečnosti a obrane Európy, a možnosť využiť túto dodatočnú flexibilitu na investovanie do technológií uchovávania a do ekologickej energetickej infraštruktúry;
· sa domnieva, že len trhovými investíciami sa nezabezpečí potrebný rozsah, načasovanie a potrebné spôsoby uchovávania energie. Vzhľadom na to je nevyhnutné nasledovné: verejné strategické plánovanie, doplnkové verejné financovanie, podpora z Európskej investičnej banky, regulované trhy, verejné vlastníctvo, regulované modely aktív, verejno-komunitné partnerstvá, regulačné rámce a dlhodobé investičné modely;
· zdôrazňuje, že infraštruktúra na uchovávanie energie je potrebná na poskytovanie služieb všeobecného záujmu a malo by sa k nej pristupovať zodpovedajúcim spôsobom, a to aj prostredníctvom nástrojov plánovania a financovania a prípadne verejného vlastníctva alebo verejnej kontroly;
· žiada, aby sa opatreniami EÚ v oblasti uchovávania energie podporovalo vytváranie kvalitných pracovných miest, zvyšovanie úrovne zručností, technické vzdelávanie a sociálny dialóg. EÚ potrebuje spojiť technologický pokrok s prísnymi pracovnými a sociálnymi normami.

	Kontakt
	Giorgia Andrea BORDIGNON

	Tel.
	+32 25468535

	E-mail
	GiorgiaAndrea.Bordignon@eesc.europa.eu





[bookmark: _Toc75527083][bookmark: _Toc238801808]JEDNOTNÝ TRH, VÝROBA A SPOTREBA

· Akt na urýchlenie rozvoja priemyslu

	Spravodajca:
	Konstantinos DIAMANTOUROS (Zamestnávatelia – EL)

	
	

	Ref.:
	COM(2026) 100 final
EESC-2026-00379-00-00-AC-TRA



Hlavné body

EHSV:

· víta akt na urýchlenie rozvoja priemyslu ako včasnú reakciu na klesajúcu priemyselnú konkurencieschopnosť, vonkajší hospodársky tlak a potrebu posilniť strategickú priemyselnú základňu Európy;
· podporuje cieľ zvýšiť podiel výroby na 20 % HDP EÚ do roku 2035 a zároveň požaduje doplnkové ukazovatele dekarbonizácie, elektrifikácie, efektívneho využívania zdrojov, kvalitných pracovných miest a strategickej autonómie;
· podporuje rýchlejšie a efektívnejšie udeľovanie povolení, vrátane digitálnych postupov a oblastí akcelerácie, za predpokladu, že budú v plnej miere rešpektované environmentálne záruky, zapojenie verejnosti, prístup k justícii a regionálna vyváženosť;
· podporuje zavedenie nízkouhlíkových požiadaviek a „vyrobené v EÚ“, pričom zároveň vyzýva na silnejšie záruky reciprocity, účinnú ochranu európskych hodnotových reťazcov a zahrnutie ocele spolu s cementom a hliníkom;
· zdôrazňuje, že priemyselná transformácia musí byť sprevádzaná primeranou infraštruktúrou, kvalifikovanou pracovnou silou, opatreniami spravodlivej transformácie, rekvalifikáciou a zvyšovaním úrovne zručností, ako aj sociálnymi podmienkami spojenými s verejnou podporou.

	Kontakt:
	Silvia STAFFA

	Tel.:
	+32 25468378

	E-mail:
	silvia.staffa@eesc.europa.eu 




· Spoločnosti EU Inc.

	Spravodajkyňa
Spoluspravodajca
	Maxi Katharina LEUCHTERS (skupina Pracovníci – DE)
Antonio GARCÍA DEL RIEGO (skupina Zamestnávatelia – ES)


	Referenčné dokumenty
	COM(2026) 321final

	
	EESC-2026-00744-00-00-AC



Hlavné body

EHSV:

· konštatuje, že cieľom návrhu o spoločnostiach EU Inc. je zatraktívniť EÚ ako miesto na zakladanie, rozširovanie a udržanie podnikov pomocou súboru nástrojov v oblasti riadenia a financovania zavedených integrovanejším, digitálnym a cezhraničným spôsobom;
· zdôrazňuje skutočnosť, že účinná a udržateľná správa a riadenie spoločností spolu s primeranými zárukami riadenia je kľúčovým prvkom ich úspechu a mala by byť súčasťou každej právnej štruktúry spoločnosti;
· zdôrazňuje, že sídlo, ústredie a hlavné miesto podnikateľskej činnosti sa môžu nachádzať v rôznych členských štátoch a poukazuje na to, že rámec spoločností EU Inc. musí takisto poskytovať účinné záruky proti podvodom, praniu špinavých peňazí, zneužívaniu podnikových dohôd a obchádzaniu práv pracovníkov na účasť;
· sa domnieva, že režim EU Inc. by mal zostať prístupný pre spoločnosti iné ako startupy a rýchlo rastúce scaleupy, ak jeho využívanie prispieva k cezhraničnej činnosti, inováciám, investíciám, rastu a tvorbe pracovných miest;
· zdôrazňuje, že alternatívne vlastnícke štruktúry vrátane správcovského vlastníctva, družstiev a nadácií môžu byť potenciálnym zdrojom inovácií a dlhodobou orientáciou;
· odporúča Európskej komisii, aby pracovala na harmonizovanom účtovnom rámci uplatniteľnom na startupy a scaleupy, ktorým by sa stanovil jednotný súbor pravidiel pre finančné vykazovanie na úrovni EÚ;
· zdôrazňuje, že návrhom by nemali byť dotknuté zásady zakotvené v nariadení Rím I o rozhodnom práve pre zmluvné záväzky, konkrétne individuálne pracovné práva.

	Kontakt
	Marco MANFRONI

	Tel.:
	+32 25469140

	E-mail:
	Marco.Manfroni@eesc.europa.eu

· Cielená zmena – Akčný plán EÚ pre hnojivá

	Ref.:
	stanovisko kategórie C
COM(2026) 282 final

	
	EESC-2026-01934-00-00-AC-TRA



Hlavné body

EHSV:

· sa už k obsahu predmetného návrhu vyjadril vo svojom stanovisku na tému Revízia CBAM[footnoteRef:1] prijatom 19. marca 2026 a stanovisku na tému Stratégia EÚ v oblasti hnojív[footnoteRef:2] prijatom 22. marca 2023; [1: 	Ú. v. EÚ C, C/2026/3243, 2. 7.2026, ELI: http://data.europa.eu/eli/C/2026/3243/oj ]  [2: 	Ú. v. EÚ C 184, 25.5.2023, s. 109.] 

· sa rozhodol nevypracovať nové stanovisko na túto tému, ale odkázať na svoje postoje, ktoré zaujal v spomínaných dokumentoch.

	Kontakt:
	Martine DELANOY

	Tel.:
	+32 25469802

	E-mail:
	Martine.Delanoy@eesc.europa.eu





· Stratégia udržateľného chovu hospodárskych zvierat 2026

	Spravodajca:
	Joe HEALY (skupina Organizácie občianskej spoločnosti – IE)


	Spoluspravodajca:
	Florian DALSTEIN (skupina Pracovníci – DE)


	Ref.:
	prieskumné stanovisko na žiadosť írskeho predsedníctva Rady EÚ
EESC-2026-01422-00-00-AC



Hlavné body

EHSV:

· vyzýva Európsku komisiu, aby prijala pozitívnu stratégiu EÚ v oblasti chovu hospodárskych zvierat založenú na optimalizácii udržateľnej expanzie, udržateľného rastu a efektívnosti produkcie a ochrane modelu rodinných poľnohospodárskych podnikov EÚ opierajúcu sa o najprísnejšie výrobné, environmentálne, etické a sociálne normy;
· zdôrazňuje, že nová stratégiu EÚ pre chov hospodárskych zvierat musí podporovať poľnohospodárov pozitívnym spôsobom a uznať, že udržateľná živočíšna výroba je kľúčovou súčasťou riešenia hospodárskych, environmentálnych a sociálnych výziev, ktorým čelí spoločnosť;
· požaduje obnoviť rozpočet SPP na úroveň 0,5 % HDP EÚ ako kľúčový východiskový bod pre financovanie udržateľnej transformácie odvetvia chovu hospodárskych zvierat, ako aj zriadiť osobitný fond EÚ pre chov hospodárskych zvierat popri SPP a nad jej rámec s cieľom preklenúť investičnú medzeru;
· žiada zaručiť, aby rovnocennosť noriem bola nespochybniteľnou súčasťou všetkých budúcich obchodných dohôd EÚ s cieľom chrániť prísnejšie normy EÚ;
· zdôrazňuje potrebu podporovať extenzívne, regeneratívne, agrolesnícke a ekologické systémy chovu hospodárskych zvierat, ktoré zohrávajú mimoriadne pozitívnu úlohu pri uspokojovaní dopytu spotrebiteľov a zlepšovaní životného prostredia, biodiverzity a zdravia pôdy. Prízvukuje, že je potrebné zvýšiť podporu produkcie rastlinných bielkovín v EÚ pre potraviny a krmivá, pričom sa uzná úzke prepojenie medzi stratégiou chovu hospodárskych zvierat a nadchádzajúcim bielkovinovým akčným plánom;
· požaduje prijať stratégiu vývozu živočíšnych bielkovín založenú na najprísnejších normách udržateľnej výroby so zameraním na zníženie globálnych emisií skleníkových plynov, zlepšenie prístupu na trh a vývozu do tretích krajín a zníženie obmedzení prístupu na trh v súvislosti so sanitárnymi a rastlinolekárskymi opatreniami;
· uznáva dobré životné podmienky zvierat za základný pilier nadchádzajúcej stratégie chovu hospodárskych zvierat a žiada revíziu právnych predpisov EÚ v oblasti dobrých životných podmienok zvierat v súlade s najnovšími vedeckými dôkazmi;
· požaduje zaviesť povinné označovanie pôvodu (EÚ/mimo EÚ) pre všetky potravinové výrobky živočíšneho pôvodu, ako aj zvážiť možnosť zavedenia povinného označovania krajiny pôvodu a preskúmať politické možnosti označovania poľnohospodárskeho prostredia (bezklietkový chov/voľný výbeh);
· vyzdvihuje potrebu posilniť postavenie poľnohospodárov a obnoviť rovnováhu v potravinovom reťazci;
· odporúča vypracovať celoeurópsky presvedčivý osvetový a vzdelávací program zameraný na mäso a mliečne bielkovinové výrobky z EÚ, ktorý bude vychádzať z najprísnejších svetových výrobných noriem;
· znovu potvrdzuje svoju podporu prístupu EÚ „jedno zdravie“ a zdôrazňuje potrebu zabezpečiť lepšie financovanie zo strany EÚ na riešenie zdravotných kríz.

	Kontakt:
	Arturo INIGUEZ

	Tel.:
	+32 25468768

	E-mail:
	Arturo.Iniguez@eesc.europa.eu




· Prístup EÚ založený na integrovanom riadení rizika prírodných požiarov

	Spravodajca
	Luís MIRA (skupina Zamestnávatelia – PT)


	Referenčný dokument
	COM (2026) 330 final
EESC-2026-01150-00-00-AC



Hlavné body

EHSV:

· víta oznámenie Komisie o integrovanom riadení rizika prírodných požiarov, pričom uznáva rastúcu závažnosť a frekvenciu tohto javu v Európskej únii;
· sa však domnieva, že je potrebné venovať väčšiu pozornosť rozmeru prevencie a že existuje štrukturálna nerovnováha medzi politikami prevencie a hasenia požiarov, a preto vyzýva Komisiu, aby podstatne posilnila pilier prevencie, a žiada, aby sa v budúcom VFR zriadil osobitný fond na predchádzanie prírodným požiarom, ktorý bude úplne nezávislý od rozpočtu SPP;
· zdôrazňuje, že nedostatočná ziskovosť poľnohospodárskych a lesníckych činností (pastviny, plodiny) je hlavným dôvodom opúšťania pôdy, v dôsledku čoho dochádza k hromadeniu horľavého materiálu a zvyšuje sa riziko a intenzita požiarov. Preto považuje za nevyhnutné, aby sa tento hospodársky rozmer začlenil do európskych politík;
· konštatuje, že veľkú časť oblastí zasiahnutých požiarmi tvorí pôda vo verejnom vlastníctve vrátane chránených oblastí a neobrábanej pôdy, čo zdôrazňuje potrebu posilniť povinnosti a mechanizmy riadenia členských štátov;
· trvá na tom, že je naliehavo potrebná spoločná európska stratégia pre prírodné požiare s osobitným dôrazom na regióny na juhu Európy, ktorá zabezpečí koordinovaný a integrovaný prístup s primeranými finančnými zdrojmi a so zameraním na prostriedky vlastnej ochrany a odbornú prípravu vlastníkov a vidieckych a lesných pracovníkov a využitie vybavenia s dvojakým použitím, ako sú zavlažovacie nádrže;
· upozorňuje na hospodárske, environmentálne, sociálne a územné vplyvy prírodných požiarov, ktoré neúmerne zasahujú vidiecke oblasti, oslabujú územnú súdržnosť, zamestnanosť a životaschopnosť poľnohospodárskych a lesníckych činností a dosahovanie environmentálnych cieľov;
· zdôrazňuje, že prírodné požiare majú priamy vplyv na klimatické ciele EÚ, najmä pokiaľ ide o dekarbonizáciu, keďže spôsobujú značné emisie oxidu uhličitého a ničia prírodné úložiská uhlíka;
· zdôrazňuje, že prírodné požiare vážne poškodzujú biodiverzitu, pretože ničia biotopy, spôsobujú straty druhov a degradáciu ekosystémov, čo oslabuje environmentálnu odolnosť a ciele EÚ v oblasti ochrany prírody;
· považuje za potrebné zrevidovať pravidlá uplatniteľné na obhospodarovanie lesov s cieľom zrušiť obmedzenia, ktoré by mohli brániť aktívnemu a preventívnemu obhospodarovaniu pôdy, najmä v regiónoch, ktoré sú najviac náchylné na požiare, pričom treba zabezpečiť, aby riadenie populácií voľne žijúcich druhov bolo prispôsobené miestnym podmienkam.

	Kontakt
	Arturo INIGUEZ

	Tel.
	+32 25468768

	E-mail
	Arturo.Iniguez@eesc.europa.eu

· Stratégia EÚ pre námorný priemysel

	Spravodajca
	Stelios NERANTZAKIS (skupina Zamestnávatelia – EL)

	Spoluspravodajca
	Franck UHLIG (kat. 2 – FR)



	Ref.
	COM(2026) 111 final
EESC-2026-00828-00-00-AC



Hlavné body

EHSV:

· víta prijatie stratégie EÚ pre námorný priemysel ako bezprecedentný úspech pre námorné odvetvie;
· víta návrh vytvoriť Alianciu EÚ pre hodnotové reťazce v námornom priemysle a zriadiť Výbor na vysokej úrovni pre námorný priemysel a prístavy. Táto aliancia sa musí vzťahovať na celý hodnotový reťazec námorného priemyslu a zahrnúť vlastníkov lodí a zástupcov pracovníkov ako zainteresované strany s cieľom zapojiť ich do rozhodovania v čo najskoršej fáze;
· víta cieľ stratégie posilniť konkurencieschopnosť, udržateľnosť a odolnosť európskej námorného odvetvia ako strategického piliera hospodárstva EÚ;
· zdôrazňuje zásadnú úlohu európskej lodnej dopravy pri zaisťovaní energetickej a potravinovej bezpečnosti a bezpečnosti dodávateľského reťazca, ako aj zaručení spravodlivých obchodných podmienok založených na reciprocite a zároveň predchádzaní protekcionistickým opatreniam;
· podporuje víziu stratégie upevniť celosvetové vedúce postavenie Európy v oblasti technologicky vyspelých lodí, námorného vybavenia, technológií a lodnej dopravy, postaviť Európu do čela v rozvíjajúcich sa segmentoch a upevniť jej priemyselné postavenie v strategických segmentoch;
· poukazuje na význam zabezpečenia cenovo dostupných, bezpečných, udržateľných lodných palív zodpovedajúcich predpisom v prístavoch EÚ, a to vo veľkých množstvách, a vyzýva Európsku komisiu, aby zaviedla záväzné povinností pre dodávateľov palív na zaručenie dodávok palív spĺňajúcich požiadavky;
· podporuje výzvu, aby sa príjmy dosahované v rámci EU ETS a FuelEU Maritime opätovne investovali do námorného odvetvia, a tiež vytvorenie účelového mechanizmu financovania na urýchlenie dekarbonizácie;
· poukazuje na potrebu uľahčiť prístup ku konkurencieschopnému financovaniu lodí znížením regulačných obmedzení, najmä v taxonómii EÚ, a obmedzením administratívnej a finančnej záťaže, a to aj pre MSP;
· trvá na tom, že je potrebné uľahčiť prístup k verejnému aj súkromnému financovaniu, aby sa odstránili súčasné ťažkosti, ktorým námorné odvetvie čelí pri získavaní finančných prostriedkov;
· podporuje plán stratégie uľahčiť dlhodobý tok zákaziek verejného obstarávania pre kupujúcich z EÚ/EHP a zároveň pripraviť námornú výrobu na uspokojenie takéhoto dopytu;
· vyzdvihuje úlohu výboru pre odvetvový sociálny dialóg v námornej doprave a pri stavbe a oprave lodí, pokiaľ ide o riešenie pracovných, sociálnych a regulačných problémov vrátane problémov v oblasti zručností, pracovných podmienok a rozvoja pracovnej sily;
· oceňuje zameranie stratégie na prístup k zručnostiam a kvalitným pracovným miestam a plne podporuje v nej obsiahnuté návrhy na identifikáciu nedostatkov v zručnostiach, rozvoj programov rekvalifikácie a zvyšovania úrovne zručností, mapovanie námorných profesií a podporu vytvorenia siete inštitúcií vysokoškolského námorného vzdelávania a centier odbornej prípravy v celej EÚ;
· žiada, aby sa po dosiahnutí celosvetovej dohody pravidlá EÚ zosúladili s medzinárodným vývojom na úrovni IMO, keďže nedostatočné zosúladenie by mohlo viesť k regulačnej fragmentácii, dvojitým platbám za tie isté emisie a nekalej hospodárskej súťaži, čo by v konečnom dôsledku oslabilo účinnosť klimatických opatrení aj globálnu konkurencieschopnosť lodnej dopravy EÚ.

	Kontakt
	Ioannis DIAMANTOPOULOS

	Tel.
	+32 25469170

	E-mail
	Ioannis.Diamantopoulos@eesc.europa.eu


_____________

